b"\n_START_ARTICLE_\nAndrew Bynum\n_START_SECTION_\nZgodnje otro\xc5\xa1tvo\n_START_PARAGRAPH_\nBynum je svoja prva leta pre\xc5\xbeivel v rodnem kraju. Njegova star\xc5\xa1a Ernest in Janet sta se lo\xc4\x8dila, ko mu je bilo komaj leto dni. Svoja poletja je pre\xc5\xbeivljal v Severni Karolini, kjer je obiskoval o\xc4\x8deta. Ima tudi brata, ki mu je ime Corey  .\n_START_SECTION_\nSrednje\xc5\xa1olska kariera\n_START_PARAGRAPH_\nBynum je svojo srednje\xc5\xa1olsko kariero za\xc4\x8del na srednji \xc5\xa1oli West Windsor-Plainsboro High School North v Plainsboru, vendar je bil po svojem prvem letu z ekipo preme\xc5\xa1\xc4\x8den v Solebury School v mestu New Hope v Pensilvaniji. Komaj leto kasneje se je ponovno prepisal, tokrat v St. Joseph High School v mestu Metuchen, New Jersey. Leta 2005 se je udele\xc5\xbeil tekme McDonald's All-American, kjer je dosegel 9 to\xc4\x8dk in 5 skokov. V svojem \xc4\x8detrtem letu je povpre\xc4\x8dno dosegal po 22,4 to\xc4\x8dke, 16,8 skoka in 5,3 blokade na tekmo.\n_START_SECTION_\nPoklicna kariera\n_START_PARAGRAPH_\nBynum je razmi\xc5\xa1ljal o vpisu na Univerzo v Connecticutu, vendar se na koncu za to ni odlo\xc4\x8dil in se prijavil na nabor lige NBA leta 2005. Izbran je bil z 10. izbiro v prvem krogu nabora s strani ekipe Los Angeles Lakers. Kmalu po njegovi izbiri je klub najel Kareema Abdula-Jabbarja kot posebnega pomo\xc4\x8dnika za igralce na njegovem polo\xc5\xbeaju. _NEWLINE_2. novembra 2005 je na prvi tekmi sezone proti ekipi Denver Nuggets igral 6 minut in tako postal najmlaj\xc5\xa1i, ki je kdajkoli zaigral na NBA tekmi, pri starosti 18 let in 6 dni. Med tekmo je zgre\xc5\xa1il oba meta iz igre ter zbral 2 skoka in 2 blokadi. Ta rekord bo verjetno dr\xc5\xbeal \xc5\xa1e kar nekaj \xc4\x8dasa, saj je liga NBA dolo\xc4\x8dila, da morajo igralci, ki vstopajo v ligo, biti vsaj eno leto oddaljeni od dneva, ko so zaklju\xc4\x8dili srednjo \xc5\xa1olo, \xc4\x8de so Ameri\xc4\x8dani, in biti stari vsaj 19 let, \xc4\x8de to niso._NEWLINE_Zanimivo zaporedje dogodkov, katerega del je bil tudi Bynum, se je zgodilo 16. januarja 2006 na tekmi proti ekipi Miami Heat. Za\xc4\x8del ga je Shaquille O'Neal, ko je zabil preko Bynuma in ga zbil na tla. V naslednji akciji je Bynum dobil \xc5\xbeogo pod ko\xc5\xa1om in z obratom zabil prek O'Neala. Potem je stekel na drugo stran igri\xc5\xa1\xc4\x8da ter potisnil O'Neala, slednji pa ga je udaril v prsi. Oba igralca sta prejela tehni\xc4\x8dni napaki. Dogodek je zaklju\xc4\x8dil Kobe Bryant, ki je posredoval med igralcema. _NEWLINE_S po\xc5\xa1kodovanima centroma Chrisom Mihmom in Kwamejem Brownom na za\xc4\x8detku sezone 2006/2007 je ekipa iz Los Angelesa imenovala Bynuma v njihovo za\xc4\x8detno postavo na polo\xc5\xbeaju centra. Sezono je kon\xc4\x8dal s povpre\xc4\x8djem 7,8 to\xc4\x8dk in 5,9 skoka v 21 minutah na tekmo. Zbral je tudi 1,6 bloka na tekmo. S hitrostjo svojega napredka je presenetil mnoge in s svojo igro v prihodnjih sezonah bil klju\xc4\x8d do uspeha svoje ekipe in dveh zaporednih naslovov v letih 2009 in 2010. Mitch Kupchak, splo\xc5\xa1ni upravitelj ekipe, je zatrdil, da Bynuma ne bodo uporabili v menjavi. 4. junija 2012 je njegova ekipa izrabila mo\xc5\xbenost za podalj\xc5\xa1anje pogodbe za sezono 2012-13.\n_START_SECTION_\nIndiana Pacers\n_START_PARAGRAPH_\nIz ekipe Cleveland Cavaliers je bil Bynum, vklju\xc4\x8dno z nekaj nabornimi mo\xc5\xbenostmi, zamenjan za igralca Chicago Bullsov, Luola Denga. \xc5\xa0e na isti dan so ga odpustili, 1. februarja pa se je pridru\xc5\xbeil ekipi Indiana Pacers, kjer bi naj bil zamenjava za glavnega centra le-te ekipe, Roya Hibberta.\n_START_SECTION_\nIgralski profil\n_START_PARAGRAPH_\nBynum je visok 213 cm, tehta 129 kg in igra na poziciji centra. Znan je kot odli\xc4\x8den vsestranski igralec, \xc5\xa1e posebej dobro se znajde v igri pod ko\xc5\xa1em, obrambi in pri doseganju skokov. Je zelo \xc4\x8dustven in velikokrat tekmo zaklju\xc4\x8di s kak\xc5\xa1no tehni\xc4\x8dno napako, izklju\xc4\x8ditvijo ali kaznijo s strani komisarja lige."